Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: visszásságot, hogy a 287/1997. (XII. 29.) Korm. rendelet 3. §
Paragraph Index: 338

2. § (2) bekezdése szerinti jogállam, illetve az ebből eredő jogbiztonsághoz való joggal összefüggésben okoz alkotmányos visszásságot. A feltárt visszásságok orvoslására az állampolgári jogok országgyűlési biztosa 1998. május 14-én ajánlást tett a belügyminiszternek, amelyben kezdeményezte, hogy rendelje el a Miskolci Határőr Igazgatóság Közösségi Szállásának bezárását, és haladéktalanul intézkedjen a külföldi állampolgárok más létesítményekbe történő átszállításáról. Az országgyűlési biztos kezdeményezte, hogy a belügyminiszter intézkedjen olyan jogszabály megalkotásáról, amely meghatározza az ideiglenes szálláshely létesítésének minimális feltételeit, különös figyelemmel az egy főre jutó alapterület, illetve légköbméter nagyságára, továbbá intézkedjen a Határőrség közösségi szállásain szolgálatot teljesítő munkatársak veszélyességi pótlékának megállapításáról szóló jogszabály megalkotásáról. Jelentésében az országgyűlési biztos jelezte, hogy az OBH 700-83/1996. számú ügyben már ajánlást tett a közösségi szállásokon szolgálatot teljesítő határőrök veszélyességi pótlékának megállapítására. Az ajánlást a Határőrség országos parancsnoka elfogadta, a vonatkozó belügyminiszteri rendelet kiegészítéséről szóló jogszabály módosítási javaslatot elkészítette. A jogszabály módosítása azonban nem történt meg. A Belügyminisztérium közigazgatási államtitkára 1998. július 7-én kelt levelében tájékoztatta az országgyűlési biztost arról, hogy 1998. május 31-én a Közösségi Szállást bezárták, az ott tartózkodó külföldieket más közösségi szállásokra szállították. A közigazgatási államtitkárt igéretet tett arra, hogy a közösségi szállásokon szolgálatot teljesítő határőrök veszélyességi pótlékának megállapítását kezdeményező ajánlást a tárca a szolgálati törvény — előkészítés alatt álló — módosítása során szem előtt fogja tartani. Az ideiglenes szálláshely létesítésének minimális feltételeire vonatkozó jogszabály megalkotására vonatkozó ajánlást — megfelelő költségvetési források hiányában — a közigazgatási államtitkár elutasította. Válaszában az állampolgári jogok országgyűlési biztosa felhívta a figyelmet arra, hogy a külföldi állampolgárok közösségi szálláson történő elhelyezése olyan személyes szabadság korlátozásával járó kényszerintézkedés, amelynek a végrehajtása során férfiak és nők együttesen vannak elhelyezve, sőt az intézkedés hatálya együtt lévő kiskorú gyermekeikre is kiterjed. Az Alkotmány 67. § (1) bekezdése értelmében a „Magyar Köztársaságban minden gyermeknek joga van a 1999/79/II. szám családja, az állam és a társadalom részéről arra a védelemre és gondoskodásra, amely a megfelelő testi, szellemi és erkölcsi fejlődéséhez szükséges”. Az Alkotmány 67. § (1) bekezdésében szabályozott gyermeki jogok alapjogok, amelyek — állampolgárságukra tekintet nélkül — a közösségi szálláson elhelyezett gyermekeket is megilletik. Az Alkotmány idézett rendelkezése a család, a gyermek-és ifjúságvédelemmel kapcsolatos általános követelményeket és az állami feladatok fennállását fogalmazza meg. Ezen feladatok ellátása jogalkotási kötelezettséget ró az államra, amelynek teljesítése során a gyermekek felnőtté válásához szükséges feltételek biztosítását szem előtt kell tartani. Az állampolgári jogok országgyűlési biztosa rámutatott arra is, hogy az Alkotmánybíróság már

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes